### Beslutninger

Fremsendes til Teknisk Udvalg til behandling i henhold til beslutning i byrådets møde den 27. august 2025.

###

Endelig vedtagelse af forslag til Lokalplan nr. 1221, tillæg 2 til lokalplan nr. 411 – Erhvervsområde ved [adresse] i [adresse], med tillæg 1.

### Resume

Formålet med lokalplantillægget er at fjerne krav om behov for 'besporing' (logistikservicering ved hjælp af godstog) for to delområder i lokalplanen. Bestemmelserne om krav om besporing hindrer realisering af den planlagte anvendelse til erhverv.

Teknik og Miljø har tidligere givet dispensation til opførelse af et kølehus uden besporing i et af delområderne. Dispensationen blev påklaget og Planklagenævnet gav anklager medhold i, at der ikke kan dispenseres fra kravet om besporing. Derfor er det besluttet at fremlægge et lokalfor-slag, jf. de muligheder som vejledningen for ”Lokalplaner af mindre betydning” giver, som fjerner denne bestemmelse.

Lokalplantillægget regulerer ikke andre forhold, men skal ses som et tillæg til lokalplan nr. 411.

[adresse] ejer to grunde inden for delområderne, som har stået ubebyggede hen siden lokalplanens vedtagelse i 1990. I forbindelse med senere udbud, afgøres hvordan arealet konkret skal udvikles, inden for lokalplanens rammer.

### Beslutningspunkter

Det indstilles, at

Forslag til lokalplan 1221, tillæg 2 til lokalplan nr. 411 – Erhvervsområde ved [adresse] i [adresse], med tillæg 1, vedtages endeligt.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 19-08-2025

Amanda Thomsen: 7

Fremsendes til [adresse] med bemærkning, at Magistraten i mødet den 19. august 2025 anbefaler, at byrådet tiltræder Magistratsafdelingen for Teknik og Miljøs indstilling af 6. august 2025.

Timmy Mortensen deltog ikke i sagens behandling.